แช่น้ำแล้วทอด ทอดในกระทะ ย่าง อุ่นไส้กรอกที่ปรุงสุกแล้ว อบ
วางไส้กรอกในกระทะเหล็กหล่อขนาดกลาง ก้นลึก จากนั้นเทน้ำลงไปในกระทะ 1/4 ถ้วยตวง (50 - 60 มล.)   อย่า ให้ระดับน้ำสูงจนท่วมไส้กรอก คุณปรุงสุกไส้กรอกด้วยวิธีนี้ได้ทุกแบบ แต่ถ้าเป็นไส้กรอก "ทำสด" แบบไร้เปลือก จะดีที่สุด ถ้าเป็นไส้กรอกทั่วไปกับเนื้อเบอร์เกอร์ อาจจะออกมาไม่ดีเท่าที่ควร ยกกระทะขึ้นตั้งไฟแรงปานกลาง จากนั้นต้มหรือตุ๋นไส้กรอกไปแบบนี้ 6 - 7 นาที หรือจนกว่าน้ำในกระทะจะระเหยหมด  ให้ตั้งไฟไปเรื่อยๆ จนน้ำระเหยหมดตามธรรมชาติ ห้าม เทน้ำออกเองเด็ดขาด และ ห้าม เติมน้ำเอง ถึงน้ำจะระเหยไปเร็วกว่าที่คิด  ห้าม เอาอะไรไปครอบกระทะ เพราะทำให้น้ำยิ่งระเหยช้า กักไอน้ำไว้ภายใน ทำให้ไส้กรอกยิ่งสุกช้า ลดไปใช้ไฟอ่อนปานกลาง แล้วทอดไส้กรอกต่ออีก 6 - 7 นาทีโดยไม่ปิดฝา หรือจนกว่าจะสุกทั่วถึง  ใช้ที่คีบคอยพลิกไส้กรอกเป็นระยะตอนทอด จะได้เป็นสีน้ำตาลสวยทั่วทั้งเส้น  ไม่แนะนำ ให้ใส่น้ำมันหรือไขมันอื่นเพิ่มระหว่างทอดไส้กรอกตามวิธีการนี้ เพราะแค่น้ำมันที่ออกมาจากตัวไส้กรอกเอง ก็เพียงพอต่อการปรุงสุกแล้ว ถ้าไส้กรอกได้ที่แล้ว จะเป็นสีน้ำตาลสวยทั่วทั้งชิ้น และน้ำที่ฉ่ำออกมาจะใสๆ ถ้าเช็คอุณหภูมิในไส้กรอก ตรงใจกลางส่วนที่หนาสุดของไส้กรอก ต้องร้อนประมาณ 70 องศาเซลเซียส (160 องศาฟาเรนไฮต์) คีบไส้กรอกออกจากกระทะ แล้ววางบนจานที่รองทิชชู่ซับน้ำมันแผ่นหนาไว้หลายๆ แผ่น พักไส้กรอกให้สะเด็ดน้ำมันประมาณ 1 - 2 นาที แล้วใส่จานเสิร์ฟได้เลย ถ้าจะเก็บไส้กรอกที่ปรุงสุกแล้วไว้กินวันหลัง ก็แช่ตู้เย็นไว้ได้ 1 - 2 วัน หรือแช่แข็ง ก็เก็บได้นานถึง 30 วันเลยทีเดียว เอากระทะเหล็กหล่อ ขนาดกลาง เคลือบ nonstick ขึ้นตั้งไฟอ่อนปานกลาง อุ่นกระทะไว้ประมาณ 1 - 2 นาที  แนะนำ ไม่ให้ ใส่น้ำมันหรือไขมันเพิ่มเติมในกระทะ เพราะไขมันจากตัวไส้กรอกจะออกมาตอนปรุงอยู่แล้ว เป็นน้ำมันที่เพียงพอต่อการทอดในกระทะ ถ้าเช็คอุณหภูมิกระทะได้ ต้องให้อุณหภูมิสูงถึง 180 องศาเซลเซียส (350 องศาฟาเรนไฮต์) ซะก่อน ค่อยทำขั้นตอนต่อไป วางเรียงไส้กรอกหรือเนื้อเบอร์เกอร์ลงไปในกระทะร้อนๆ อย่าให้ซ้อนกัน  คุณปรุงสุกไส้กรอกวิธีนี้ ได้ทั้งไส้กรอกเป็นเส้นธรรมดาและเป็นแผ่นแบบเนื้อเบอร์เกอร์ เวลาที่ใช้ปรุงสุกจะต่างกันไป แต่ขั้นตอนจะเหมือนกัน จะปรุงสุกไส้กรอกแท่งใหญ่ด้วยวิธีนี้ก็ได้ โดยหั่นไส้กรอกเป็นแผ่นหนา 1/2 นิ้ว (ประมาณ 1 ซม.) เหมือนเนื้อเบอร์เกอร์ก่อน ให้ทอดเหมือนเนื้อเบอร์เกอร์สำเร็จรูปที่มาเป็นแผ่น พร้อมปรุงสุก ให้ทอดไส้กรอกประมาณ 12 - 16 นาที ส่วนเนื้อเบอร์เกอร์ให้ทอดประมาณ 10 - 12 นาที  ไม่ว่าจะใช้ไส้กรอกหรือเนื้อเบอร์เกอร์ ก็ให้กลับด้านบ่อยๆ ระหว่างทอด จะได้เป็นสีน้ำตาลสวยเท่ากันทุกด้าน ให้ทอดต่ออีก 2 นาที ถ้าใช้ไส้กรอกแช่แข็งโดยยังไม่ละลาย ถ้าทอดถูกวิธี ไส้กรอกที่ได้จะกลายเป็นสีน้ำตาลสวยทั่วกัน โดยที่อุณหภูมิภายในจะสูง 70 องศาเซลเซียส (160 องศาฟาเรนไฮต์) ขึ้นไป คีบไส้กรอกออกจากกระทะร้อน แล้ววางบนจานที่รองทิชชู่ซับน้ำมันแผ่นหนาๆ ไว้ พักไส้กรอกให้สะเด็ดน้ำมันประมาณ 1 - 2 นาที แล้วเสิร์ฟไส้กรอกตอนยังร้อน ถ้าจะเก็บไส้กรอกที่ปรุงสุกแล้วไว้กินวันหลัง ก็แช่ตู้เย็นไว้ได้ 1 - 2 วัน หรือแช่แข็ง ก็เก็บได้นานถึง 30 วันเลยทีเดียว เปิดเตาย่างแล้วอุ่นเตาประมาณ 3 - 5 นาที เตาย่างส่วนใหญ่จะมี setting ให้เลือกแค่ “ON” และ “OFF” แต่บางเครื่องก็มี “LOW” และ “HIGH” ให้เลือกไฟอ่อนไฟแรงด้วย แบบนี้ให้อุ่นเตาโดยเลือก “LOW” จัดเรียงไส้กรอกเป็นชั้นเดียวในถาดย่าง อย่าวางซ้อนกัน จากนั้นเอาถาดใส่ในเตาที่อุ่นแล้ว โดยอยู่ห่างจากขดร้อนด้านบน 4 - 6 นิ้ว (10 - 15 ซม.)  ถ้าไม่มีถาดสำหรับย่าง ให้ใช้ metal cooling/ตะแกรงอบแทน โดยวางบนถาดอบขอบสูง แนะนำให้ใช้อะไรที่ไขมันหยดลงมาด้านล่างได้ระหว่างย่างไส้กรอก ไส้กรอกที่ย่างอยู่จะได้ไม่อมน้ำมัน อย่าใช้ถาดอบแผ่นบางๆ วิธีนี้คุณย่างได้ทั้งไส้กรอกและเนื้อเบอร์เกอร์ ถ้าเป็นไส้กรอก ให้วางตะแกรงห่างจากขดร้อน 4 - 5 นิ้ว (10 - 13 ซม.) ถ้าเป็นเนื้อเบอร์เกอร์ ให้วางตะแกรงห่างประมาณ 6 นิ้ว (15 ซม.) ถ้าเป็นไส้กรอกแท่งใหญ่ ให้หั่นไส้กรอกเป็นแผ่นหนา 1/2 นิ้ว (ประมาณ 1 ซม.) เหมือนเนื้อเบอร์เกอร์ก่อน แล้วย่างเหมือนเนื้อเบอร์เกอร์สำเร็จรูปที่มาเป็นแผ่น พร้อมปรุงสุก ย่างไส้กรอกได้ 3 นาทีแล้วให้กลับด้าน จากนั้นย่างต่ออีก 3 นาที หรือจนกว่าน้ำที่ฉ่ำออกมาจะใส และไส้กรอกข้างในสุก ไม่ออกแดงๆ  ให้ย่างไส้กรอกหรือเนื้อเบอร์เกอร์เวลาประมาณนี้ได้เลย แต่ถ้าเป็นไส้กรอกแบบเส้นอาจจะสุกเร็วกว่าเนื้อเบอร์เกอร์ ไม่ต้องย่างนานขนาดนั้นก็ได้ เช็คให้ดีว่าอุณหภูมิด้านในของทั้งไส้กรอกและเนื้อเบอร์เกอร์ สูงถึง 70 องศาเซลเซียส (160 องศาฟาเรนไฮต์) แล้ว ค่อยเอาออกจากเตาย่าง เอาไส้กรอกออกจากเตาย่าง จัดใส่จาน แล้วเสิร์ฟได้เลย กินตอนร้อนๆ อร่อยอย่าบอกใคร ถ้ายังไม่กินไส้กรอกในทันที ให้แช่ตู้เย็นเก็บไว้ได้ประมาณ 1 - 2 วัน หรือแช่แข็ง จะเก็บไว้ได้นานถึง 1 เดือน ให้อุ่นไส้กรอกที่ปรุงสุกมาแล้วในไมโครเวฟ โดยใช้กำลังไฟเต็มที่ 10 - 15 วินาทีต่อเส้นหรือแผ่น  วิธีนี้ใช้อุ่นได้ทั้งไส้กรอกที่ปรุงสุกเองและไส้กรอกปรุงสุกสำเร็จรูป และอุ่นได้ทั้งไส้กรอกแบบเส้นและเนื้อเบอร์เกอร์ เรียงไส้กรอกแถวเดียว อย่าซ้อนกัน ในจานที่เอาเข้าไมโครเวฟได้ โดยรองด้วยทิชชู่แผ่นหนาก่อน อาจจะคลุมด้วยทิชชู่อีกชั้น กันกระเด็น เอาไส้กรอกที่ละลายน้ำแข็งแล้ว ไปอุ่นในไมโครเวฟประมาณ 10 วินาที ต่อเส้นหรือต่อแผ่น ถ้าเป็นไส้กรอกแช่แข็ง ให้อุ่นเส้นหรือแผ่นละประมาณ 15 วินาที โดยเวลาที่ใช้ จะต่างกันไปตามกำลังไฟของไมโครเวฟ ให้อุ่นไส้กรอกด้วยไฟกลาง ประมาณ 8 - 10 นาที  ก็เหมือนวิธีใช้ไมโครเวฟ คือคุณอุ่นไส้กรอกที่ปรุงสุกมาแล้วด้วยวิธีนี้ได้แทบทุกแบบ ไม่ว่าจะเป็นเส้น เป็นเนื้อเบอร์เกอร์ ไส้กรอกแบบทำเอง หรือสำเร็จรูป และทั้งไส้กรอกแบบแช่แข็ง และละลายน้ำแข็งแล้ว วางไส้กรอกแบบเส้นหรือแบบแผ่นในกระทะเคลือบ nonstick ที่เย็นอยู่ อย่าวางซ้อนกัน จากนั้นปิดฝาแล้วยกขึ้นตั้งไฟกลาง อุ่นไส้กรอก 8 นาที ถ้าตอนแรกละลายน้ำแข็งหรือนำออกจากช่องฟรีซมา 10 นาทีแล้ว ระหว่างอุ่นไส้กรอกไม่ต้องกลับด้าน เสร็จแล้วไส้กรอกจะอุ่นทั่วถึงกันเอง  ระหว่างรอเตาอบร้อน ให้เตรียมถาดอบก้นตื้นแบบมีที่จับ หรือถาดอบธรรมดา โดยปูกระดาษรองอบลงไป  กระดาษรองอบช่วยป้องกันไม่ให้ไส้กรอกติดถาดอบ แถมยังดูดซับน้ำมันที่ฉ่ำออกมาจากตัวไส้กรอกเองระหว่างอบด้วย ถ้าไม่มีกระดาษรองอบ ให้วาง metal cooling หรือตะแกรงอบ ไว้ด้านบนของถาดอบแทน ตะแกรงจะช่วยให้ไขมันส่วนเกินไหลผ่านได้ระหว่างอบ ไม่อบไส้กรอกทั้งๆ ที่ชุ่มน้ำมัน เรียงไส้กรอกในถาดอบเป็นชั้นเดียว ไม่ซ้อนกัน โดยวางให้ห่างจากกันประมาณ 1 นิ้ว (2.5 ซม.)  คุณปรุงสุกไส้กรอกวิธีนี้ ได้ทั้งไส้กรอกเป็นเส้นธรรมดาและเป็นแผ่นแบบเนื้อเบอร์เกอร์ เวลาที่ใช้ปรุงสุกจะต่างกันไป แต่ขั้นตอนจะเหมือนกัน จะปรุงสุกไส้กรอกแท่งใหญ่ด้วยวิธีนี้ก็ได้ โดยหั่นไส้กรอกเป็นแผ่นหนา 1/2 นิ้ว (ประมาณ 1 ซม.) เหมือนเนื้อเบอร์เกอร์ก่อน ให้อบเหมือนเนื้อเบอร์เกอร์สำเร็จรูปที่มาเป็นแผ่น พร้อมปรุงสุก เอาไส้กรอกใส่เตาอบที่อุ่นไว้แล้ว ถ้าเป็นเนื้อเบอร์เกอร์ ให้อบประมาณ 15 - 16 นาที ถ้าเป็นไส้กรอกธรรมดา ให้อบ 20 - 25 นาที  ไม่ว่าจะเป็นไส้กรอกหรือเนื้อเบอร์เกอร์ พออบไปได้ครึ่งทางให้กลับด้าน จะได้เป็นสีน้ำตาลสวยทั้ง 2 ด้าน ถ้าไส้กรอกได้ที่แล้ว จะเป็นสีน้ำตาลสวยทั่วทั้งชิ้น และน้ำที่ฉ่ำออกมาจะใสๆ ถ้าเช็คอุณหภูมิในไส้กรอก ตรงใจกลางส่วนที่หนาสุดของไส้กรอก ต้องร้อนประมาณ 70 องศาเซลเซียส (160 องศาฟาเรนไฮต์) เอาไส้กรอกออกจากเตาอบ ใส่จาน แล้วเสิร์ฟได้เลย กินตอนร้อนๆ อร่อยอย่าบอกใคร  ถ้าเอาไส้กรอกออกจากเตาอบแล้วมันเยิ้ม ไม่ถูกปาก ให้ใช้กระดาษทิชชู่แผ่นหนาซับน้ำมันส่วนเกินออกไปก่อน ถ้าจะเก็บไส้กรอกที่ปรุงสุกแล้วไว้กินวันหลัง ก็แช่ตู้เย็นไว้ได้ 1 - 2 วัน หรือแช่แข็ง ก็เก็บได้นานถึง 30 วันเลยทีเดียว
วางไส้กรอกในน้ำ. ตั้งไฟจนน้ำระเหยไปหมด. ทอดไส้กรอก 6 - 7 นาที. ซับน้ำมันแล้วเสิร์ฟ. อุ่นกระทะเหล็กหล่อเคลือบ nonstick. ใส่ไส้กรอกลงไป. ทอดในกระทะจนสุกทั่วกัน. ซับน้ำมันแล้วเสิร์ฟ. อุ่นเตาย่าง. วางไส้กรอกอังความร้อน. ย่าง 6 นาที. เสิร์ฟตอนร้อน. อุ่นไส้กรอกปรุงสุกแล้วในไมโครเวฟ. หรืออุ่นไส้กรอกที่ปรุงสุกแล้วโดยตั้งเตา. เสร็จเรียบร้อย. อุ่นเตาอบไว้ที่ 200 องศาเซลเซียส (400 องศาฟาเรนไฮต์). วางเรียงไส้กรอกในถาดอบ. อบจนสุกทั่วถึงกัน. เสิร์ฟตอนร้อน.
https://www.wikihow.com/Cook-Breakfast-Sausage https://www.wikihow.com/Cook-Breakfast-Sausage https://www.wikihow.com/Cook-Breakfast-Sausage https://www.wikihow.com/Cook-Breakfast-Sausage https://www.wikihow.com/Cook-Breakfast-Sausage
Boiled and Fried Pan-Fried Broiled Reheated Baked